ສຫລ ມີຫຼັກຖານວ່າ ເຕົາແຍກ ນິວ​ເຄລຍ ຢູ່ Yongbyon ເລີ້ມແລ່ນ ຄືນໃໝ່
ພາບ​ດິຈິ​​ດ​ໂຕ ຈາກ​ດາວ​ທຽມ​ການ​ຄ້າຊຸດ​ໃໝ່​ ​ໄດ້​ສະ​ແດງ​​ໃຫ້​ເຫັນ​ຫຼັກ​ຖານ​ຕ່າງໆ​ ທີ່ວ່າ ເກົາຫຼີ​ເໜືອ ໄດ້ເລີ່ມແລ່ນ ເຕົາແຍກນິວເຄລຍ ຄືນໃໝ່.
ສະຖາບັນວິໄຈແຖວໜ້າ ຂອງສະຫະລັດ ລະບຸວ່າ ເກົາຫຼີເໜືອ ແມ່ນຈະແຈ້ງໄດ້ເລີ່ມແລ່ນຄືນໃໝ່ ເຕົາແຍກນີວເຄລຍອັນເກົ່າ ແກ່ຂອງຕົນທີ່ເກົາຫລີເໜືອໄດ້ເລີ້ມທັບມ້າງ ອັນເປັນພາກສ່ວນ ນຶ່ງກ່ຽວກັບຂໍ້ຕົກລົງຂອງນາໆຊາດ ໃນປີ 2007 ນັ້ນ ສະຖາບັນສະຫະລັດ ແລະເກົາຫຼີ ທີ່ມະຫາວິທະຍາໄລ John Hopkins ໄດ້ກ່າວໃນວັນພຸດວານນີ້ວ່າ ພາບດິຈິດໂຕ ຈາກ ດາວທຽມການຄ້າຊຸດໃໝ່ ໄດ້ສະແດງໃຫ້ເຫັນຫຼັກຖານຕ່າງໆ ທີ່ວ່າເຕົາແຍກນິວເຄລຍທີ່ແລ່ນດ້ວຍທາດ plutonium ຂອງ ໂຮງໄຟຟ້າ Yongbyon ໄດ້ລະບາຍນໍ້າເສຍ ທີ່ຮ້ອນໆລົງໃສ່ ແມ່ນໍ້າລໍາທານ ໂດຍທໍ່ລະບາຍນໍ້າໃໝ່ ໃນເດືອນແລ້ວນີ້ ສະຖາບັນດັ່ງກ່າວໄດ້ລາຍງານກ່ຽວກັບຮ່ອງຮອຍຕ່າງໆທີ່ສະແດງໃຫ້ ເຫັນວ່າ ເຕົາແຍກນີວເຄລຍຂອງໂຮງໄຟຟ້າ Yongbyon ນັ້ນ ໄດ້ເລີ່ມທໍາງານແລ້ວ ໃນເດືອນແລ້ວນີ້ ທັງໆທີ່ຣັດເຊຍໄດ້ເຕືອນວ່າ ການກະທຳດັ່ງກ່າວນີ້ ອາດຈະສ້າງຄວາມ ຫາຍານະຕໍ່ແຫຼມເກົາຫຼີ ໃນເວລານັ້ນ ແຫຼ່ງຂ່າວທາງການທູດຂອງຣັດເຊຍ ໄດ້ອະທິບາຍ ເຖິງເຕົາແຍກນັ້ນວ່າ ຢູ່ໃນສະພາບຊຸດໂຊມຫຼາຍ ທີ່ຈະສ້ອມແປງບໍ່ໄດ້ແລ້ວ ການເປີດເຜີຍຄັ້ງໃໝ່ນີ້ ມີຂຶ້ນໃນຂະນະທີ່ຜູ້ຊ່ຽວຊານສະຫະລັດ ໄດ້ພົບປະກັບພວກເຈົ້າ ໜ້າທີ່ເກົາຫຼີເໜືອ ເພື່ອປຶກສາຫາລືກ່ຽວກັບການເປີດການເຈລະຈາຫາລືນາໆຊາດ ທີ່ຕົກ ຢູ່ໃນສະພາບບໍ່ໄປບໍ່ມາ ກ່ຽວກັບເລື່ອງໂຄງການອາວຸດນິວເຄລຍຂອງກຸງພຽງຢາງນັ້ນ ຄືນໃໝ່